વાચક મિત્રો, છેલ્લા ૩૬ અઠવાડિયાથી ચાલી રહેલી આ લેખમાળા આજે સમાપ્ત થઇ રહી છે. આવો, આખી લેખમાળાનું ટૂંકમાં પુનરાવર્તન કરી લઇએ. સૃષ્ટિનો સ્વભાવ સમૃદ્ધિનો છે. સંબંધો, તંદુરસ્તી, સર્જન, ગમતું કાર્ય, સમાજસેવા, મનોરંજન અને અધ્યાતમ આ સાતેય સુખ જો સંતુલિત માત્રામાં મળે તો એ લાઇફને રિચ લાઇફ કહી શકાય. એના માટે ધનવાન બનવું જરૂરી છે. ભૂતકાળમાં અને વર્તમાનમાં જે લોકો ધનવાન બન્યા છે તેમણે સમૃદ્ધિના સનાતન સિદ્ધાંતોનો જાણ્યે અજાણ્યે અમલ કર્યો જ છે. ધનવાન બનવાનો નિર્ણય એ ધનવાન બનવાના પ્રારંભને આકાર આપવાનું પહેલું પગથિયું છે.